Vrou skenk geboorte in grotDie Sterkfontein-grotte. Pieter Rossouw, woordvoerder van ER24, het gesê die swanger vrou was deel van ŉ toergroep wat Vrydagmiddag die grotte besigtig het. “Terwyl die toer aan die gang was, het die vrou ŉ skerp pyn in haar buik gekry.” Volgens Rossouw het die vrou in die grotte in kraam gegaan en is paramedici ontbied. “Toe paramedici op die toneel opdaag, was die babadogtertjie reeds gebore.” Rossouw het gesê ŉ noodhulpkenner wat by die grotte werk in geval van nood het die baba in die lewe ingebring. Rossouw het gesê die babadogtertjie is sowat twee maande te vroeg gebore, maar dat sy in goeie gesondheid is. Die vrou en baba is na ŉ nabygeleë hospitaal geneem vir verdere behandeling.